LV
C 463/22
Eiropas Savienības Oficiālais Vēstnesis
5.12.2022.
VISPĀRĒJĀ TIESA Vispārējās tiesas 2022. gada 28. septembra spriedums – Leino-Sandberg/Parlaments (Lieta T-421/17 RENV) (1) (Piekļuve dokumentiem – Regula (EK) Nr. 1049/2001 – Dokuments, kas attiecas uz lēmumu par atteikumu piešķirt trešai personai pilnīgu piekļuvi trialogu tabulām saistībā ar priekšlikumu Parlamenta un Padomes regulai par Eiropolu un par Lēmumu 2009/371/TI un 2005/681/TI atcelšanu – Piekļuves atteikums – Regulas Nr.
1049/2001 4. panta 2. punkta otrais ievilkums – Izņēmums saistībā ar tiesvedības un juridisko atzinumu aizsardzību) (2022/C 463/29) Tiesvedības valoda – angļu Lietas dalībnieki Prasītāja: Päivi Leino-Sandberg, (Helsinki, Somija) (pārstāvji: O. Brouwer, B. Verheijen un S. Schubert, advokāti) Atbildētājs: Eiropas Parlaments (pārstāvji: N. Görlitz un J.-C. Puffer) Personas, kas iestājušās lietā prasītājas prasījumu atbalstam: Somijas Republika (pārstāvis: M. Pere), Zviedrijas Karaliste (pārstāvji: C. Meyer-Seitz, H. Shev, H. Eklinder, A. Runeskjöld, M. Salborn Hodgson un R. Shahsavan Eriksson)
Priekšmets Ar prasību, kas pamatota ar LESD 263. pantu, prasītāja lūdz atcelt Eiropas Parlamenta 2017. gada 3. aprīļa Lēmumu A(2016) 15112, ar kuru viņai tika atteikta piekļuve Parlamenta 2015. gada 8. jūlija Lēmumam A(2015) 4931, kas bija adresēts Emilio De Capitani.
Rezolutīvā daļa 1) Atcelt Eiropas Parlamenta 2017. gada 3. aprīļa Lēmumu A(2016) 15112, ar kuru Päivi Leino-Sandberg tika atteikta piekļuve Parlamenta 2015. gada 8. jūlija Lēmumam A(2015) 4931, kas bija adresēts Emilio De Capitani.
2) Parlaments sedz savus, kā arī atlīdzina Päivi Leino-Sandberg tiesāšanās izdevumus.
3) Somijas Republika un Zviedrijas Karaliste savus tiesāšanās izdevumus sedz pašas.
(1)
OV C 293, 4.9.2017.
Vispārējās tiesas 2022. gada 12. oktobra spriedums – Corneli/ECB (Lieta T-502/19) (1) (Ekonomikas un monetārā savienība – Banku savienība – Kredītiestāžu atveseļošana un noregulējums – Agrīnas intervences pasākumi – ECB lēmums piemērot pagaidu administrāciju Banca Carige – Atcelšanas prasība – Akcionāra celta prasība – Locus standi – Intereses, kas atšķiras no bankas interesēm – Pieņemamība – Tiesiskā pamata noteikšanā pieļauta tiesību kļūda – Savienības tiesas sniegta interpretācija atbilstoši dalībvalsts tiesību normām – Ierobežojums – Aizliegums contra legem interpretēt valsts tiesību normas) (2022/C 463/30) Tiesvedības valoda – itāļu Lietas dalībnieki Prasītāja: Francesca Corneli (Velletri, Itālija) (pārstāvji: M. Condinanzi, L. Boggio un F. Ferraro, advokāti)